
ŠAKIŲ RAJONO SAVIVALDYBĖS TARYBA

SPRENDIMAS
DĖL BŪTINŲ KELEIVINIO KELIŲ TRANSPORTO PASLAUGŲ TEIKIMO VISUOMENEI TVIRTINIMO
2013 m. kovo 28 d. Nr. T-111
Šakiai


Rajono savivaldybės taryba, vadovaudamasi vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 33 punktu ir Kelių transporto kodekso (Žin., 1996, Nr. 119-2772) 4 straipsnio 3 dalimi bei 17-1 straipsniu, n u s p r e n d ž i a:


1. Patvirtinti bendrus interesus tenkinančių vietinio reguliaraus susisiekimo autobusų maršrutų sąrašą (pridedama).

2. Pavesti UAB „Šakių autobusų parkas“ teikti keleivinio kelių transporto viešąsias paslaugas pagal viešųjų paslaugų įsipareigojimus šio sprendimo 1 punkte patvirtintais vietinio reguliaraus susisiekimo autobusų maršrutais.


3. Įgalioti rajono savivaldybės administracijos direktorių sudaryti ir pasirašyti su UAB „Šakių autobusų parkas“ viešųjų paslaugų teikimo sutartį. 

4. Nustatyti šio sprendimo 1 punktu patvirtintuose maršrutuose 5 proc. rentabilumo dydį.

5. Pripažinti netekusiu galios rajono savivaldybės tarybos 2008 m. kovo 27 d. sprendimą Nr. T-97 „Dėl visuomenei būtinų vietinio reguliaraus susisiekimo maršrutų tvirtinimo“. 
Savivaldybės mero pavaduotoja, 
pavaduojanti savivaldybės merą

